sagorsarker/bangla-wikipedia huggingface dataset:
নাবিল কাসেল

নাবিল কাসেল (জন্ম ১০ই মার্চ, ১৯৮৪) একজন আলজেরীয় মুষ্টিযোদ্ধা। তিনি ২০০৭ সারা আফ্রিকা গেমসে মিডলওয়েট খেতাব জয় করেন। ওনার পদবী বা পারিবারিক নাম হল কাসেল, সাধারণতঃ আলজেরিয়াতে পদবী নামের আগে লেখা হয় (কাসেল নাবিল)।
কাসেল ২০০৪ অলিম্পিকে মাত্র ১৯ বছর বয়সে অংশগ্রহণ করেন তবে RSC-2 কারণে বাঁহাতি আন্দ্রে ডিরেলের কাছে পরাজিত হন। গ্যাবোরোন, বতসোয়ানাতে অনুষ্ঠিত ২য় AIBA আফ্রিকান ২০০৪ অলিম্পিক যোগ্যতা নির্ণায়ক টুর্নামেন্টে স্বর্ণ পদক জিতে তিনি এই এথেন্স অলিম্পিকে খেলার যোগ্যতা অর্জন করেন। এই প্রতিযোগিতার ফাইনালে তিউনিসিয়ার মোহামেদ সাহরাউইকে পরাজিত করেন।
তিনি ২০০৫ আফ্রিকান চ্যাম্পিয়নশিপ খেতাবও জেতেন এবং আফ্রিকার দলের সদস্য হিসাবে রাশিয়ার মস্কোতে অনুষ্ঠিত ২০০৫ মুষ্টিযুদ্ধ বিশ্বকাপে অংশগ্রহণ করেন।
২০০৭ আরব চ্যাম্পিয়নশিপে তিনি মহম্মদ হিকালের কাছে পরাজিত হন।
তবে সারা আফ্রিকা গেমসে তিনি হিকালকে প্রথম রাউন্ডে ১৭:১৫তে হারান এবং পরে চ্যাম্পিয়ন হন।
পরবর্তী পর্যায়ে অলিম্পিকের যোগ্যতাপর্বে তিনি হিকালের কাছে আবার পরাজিত হন, তবে ড্যানিয়েল শিশিয়াকে হারিয়ে তৃতীয় স্থান অধিকার করেন। অলিম্পিকে তিনি ড্যারেন সুদারল্যান্ডের কাছে পরাজিত হন।
শোভন চট্টোপাধ্যায়

শোভন চট্টোপাধ্যায় (জন্ম: ৭ জুলাই ১৯৬৪) একজন ভারতীয় রাজনীতিবিদ। তিনি কলকাতার সাবেক মহানাগরিক। কলকাতা পৌরসংস্থার ২০০০-২০০৫ তৃণমূল বোর্ডে তিনি মেয়র পারিষদ (জল) ছিলেন। শহরের দক্ষিণ শহরতলিতে অবস্থিত বেহালার ১৩১ নং ওয়ার্ড থেকে তিনি নির্বাচিত হয়েছিলেন। শোভন চট্টোপাধ্যায় ১৯৮৫ সাল থেকে একটানা কলকাতা পৌরসংস্থার পৌরপিতার কার্যভার সামলিয়েছেন। ২০১৯ সাল থেকে ২০২১ পর্যন্ত, তিনি ভারতীয় জনতা পার্টির সাথে যুক্ত ছিলেন।
চ্যাটার্জি, 1985 সাল থেকে কেএমসিতে একজন কাউন্সিলর, কর্পোরেশনের 2000 থেকে 2005 সাল পর্যন্ত কাউন্সিলের মেয়র হিসাবেও দায়িত্ব পালন করেছিলেন।  2011 সালের পশ্চিমবঙ্গ বিধানসভা নির্বাচনে চ্যাটার্জি বেহালা পূর্ব আসনে জয়লাভ করেন ,  যা তিনি 2016 সালে ধরে রেখেছিলেন 
2010 সালে, তিনি তার দল সর্বভারতীয় তৃণমূল কংগ্রেস কর্তৃক কলকাতার মেয়র নিযুক্ত হন , ফারজানা আলম তার ডেপুটি নিযুক্ত হন।  তিনি 22 নভেম্বর 2018-এ মেয়র পদ থেকে পদত্যাগ করেন।
চ্যাটার্জিকে 2016 সালে ক্যাবিনেট মন্ত্রী করা হয়েছিল। প্রাক্তন মেয়র বিকাশ রঞ্জন ভট্টাচার্য বলেছেন যে আইনে এমন কোনও বিধান নেই যা একজন মেয়রকে মন্ত্রী পদে থাকতে বাধা দেয়।  গবাদি পশুর সরবরাহ কমে যাওয়ায়, ভারতের প্রথম সম্পূর্ণ স্বয়ংক্রিয় কসাইখানা (টেংরা এলাকায়) মে 2017 সালে বন্ধ হয়ে যায়। চ্যাটার্জি প্রতিক্রিয়া জানিয়েছিলেন যে তিনি বিষয়টি পরীক্ষা করবেন। 
2016 সালের ডিসেম্বরে, চ্যাটার্জি ভারতের যেকোনো শহরের প্রথম মেয়র হয়েছিলেন যিনি জেড-প্লাস নিরাপত্তা কভার (ভারতে সর্বোচ্চ স্তরের নিরাপত্তা কভার) পান। সেই ক্যাটাগরিতে তিনি ন্যাশনাল সিকিউরিটি গার্ড কমান্ডোদের নিরাপত্তা কভার পাবেন । 
২০১৪ সালের নভেম্বরে, ২০১৫ সালে অনুষ্ঠিতব্য নাগরিক নির্বাচনের জন্য চ্যাটার্জিকে তার দলের মেয়র প্রার্থী হিসেবে ঘোষণা করা  । 
২২ নভেম্বর ২০১৮ সালে তিনি কলকাতা পৌর কর্পোরেশনের মেয়র পদ থেকে পদত্যাগ করেন। তিনি পরে ১৪ আগস্ট ২০১৯ এ বিজেপিতে যোগদান করেন।  তিনি পশ্চিমবঙ্গ ভারতীয় জনতা পার্টির কলকাতা জোনের পর্যবেক্ষক ছিলেন। ১৪ মার্চ ২০২১ সালে তিনি তার বান্ধবী/লিভ-ইন অংশীদার বৈশাখী ব্যানার্জির সাথে তার পছন্দসই জায়গায় বিধানসভা নির্বাচনের WB '21 টিকিট না পাওয়ার জন্য অসন্তুষ্ট হয়ে বিজেপি ছেড়েছিলেন।
২০২১ সালের ১৭ মে তিনি মমতা বন্দ্যোপাধ্যায়ের মন্ত্রিসভার সিনিয়র মন্ত্রী, সুব্রত মুখার্জি, বিধায়ক এবং প্রাক্তন মন্ত্রী মদন মিত্র এবং ফিরহাদ হাকিম সহ তাদের বাড়ি থেকে কেন্দ্রীয় তদন্ত ব্যুরো নারদা স্টিং অপারেশনের সাথে জড়িত ছিলেন।
আব্দেলআজিজ তুইলবিনি

আব্দেলআজিজ তুইলবিনি (জন্ম ১৬ই অক্টোবর, ১৯৭৮) একজন আলজেরীয় মুষ্টিযোদ্ধা। ২০০৮ অলিম্পিকের হেভিওয়েট বিভাগে তিনি প্রতিদ্বন্দ্ব্ব্ব্বিতা করার যোগ্যতা অর্জন করেছিলেন।
২০০৭ সারা আফ্রিকা গেমসে হেভিওয়েটে চ্যাম্পিয়ন মুরাদ সাহরাউই-এর কাছে, তিনি সেমিফাইনালে পরাজিত হয়ে ব্রোঞ্জ পদক লাভ করেন।
অলিম্পিকের যোগ্যতাপর্বে তুইলবিনি ডেভিড অ্যাসিনি ও মহম্মদ আরজাউইকে পরাজিত করেন। তার অলিম্পিকে অভিষেক হয় দিওন্তে উইল্ডারের কাছে ৪:১০ ফলে পরাজয় দিয়ে।
অষ্টলক্ষ্মী

অষ্টলক্ষ্মী (সংস্কৃত: , আক্ষরিক অর্থে, "আট লক্ষ্মী") হলেন হিন্দু ধন-সম্পদের দেবী লক্ষ্মীর আটটি বিশেষ শাস্ত্রীয় রূপ। তারা সম্পদের আটটি উৎস তথা লক্ষ্মীদেবীর বিভিন্ন শক্তির প্রতীক। অষ্টলক্ষ্মী লক্ষ্মীর অপ্রধান রূপভেদ। অষ্টলক্ষ্মী কর্তৃক প্রদায়িত "সম্পদ" কথাটির অর্থ হল সমৃদ্ধি, সুস্বাস্থ্য, জ্ঞান, শক্তি, সন্তানাদি ও ক্ষমতা। মন্দিরে অষ্টলক্ষ্মীকে একযোগে পূজা করা হয়ে থাকে।
"শ্রীঅষ্টলক্ষ্মীস্তোত্রম্" অনুযায়ী "অষ্টলক্ষ্মী" হলেন:
★কোনো কোনো অষ্টলক্ষ্মী তালিকায় লক্ষ্মীর অন্যান্য কয়েকটি রূপও অন্তর্ভুক্ত করা হয়ে থাকে:
মিফস

মিফস বা Mifos গ্রামীণ ফাউণ্ডেশনের একটি উদ্যোগ এবং একটি আর্থিক সফটওয়্যার যা ক্ষুদ্রঋণ প্রদানকারী প্রতিষ্ঠানে ব্যবহারের জন্য তৈরি করা হয়েছে। এই সফটওয়্যারের মাধ্যমে একটি ক্ষুদ্রঋণ প্রদানকারী প্রতিষ্ঠানের মূল কর্মকাণ্ড ব্যবস্থাপনার সুবিধা রয়েছে। "Mifos" নামটি এসেছে মূলত একটি অ্যাক্রোনেম থেকে "'Micro Finance Open Source", কিন্তু এটি অ্যাক্রোনেম হলেও এখন সফটওয়্যারটির নাম হিসেবে ব্যবহৃত হচ্ছে।
রাজশাহী সরকারি সিটি কলেজ

রাজশাহী সরকারি সিটি কলেজ রাজশাহী শহরের রাজারহাতা এলাকায় অবস্থিত একটি সরকারী কলেজ। এটি ১৯৫৮ সালে প্রতিষ্ঠিত হয় এবং জাতীয়করণ করা হয় ১৯৮২ সালে। বতর্মানে অধ্যায়নরত ছাত্রছাত্রীর সংখ্যা প্রায় ৬৫০০+ জন।
কলেজের যাত্রা শুরুতে এর কোন নিজস্ব ভবন ছিল না। ক্লাসসমূহ নেয়া হত লোকনাথ হাইস্কুল চত্বরে। ১৯৫৮ সালে ১৮,০০০/- টাকায় শহরের কেন্দ্রস্থলে ০.৫০ একর জমি ক্রয় করা হয়। রাজশাহী সরকারী কলেজ-এর ভারপ্রাপ্ত অধ্যক্ষ মরহুম মোঃ আবদুল করিম অত্র কলেজের প্রতিষ্ঠাতা অধ্যক্ষ হন।
১৯৫৮ সালে ১৪০ জন ছাত্র নিয়ে কলেজটি যাত্রা শুরু করে। ১৯৬৯ সালে এসে মোট ছাত্রসংখ্যা দাঁড়ায় ৩৫০০ তে। প্রাথমিক পর্যায়ে কলেজের শিক্ষক কাঠামো বলতে একজন অবৈতনিক অধ্যক্ষ, চারজন পূর্ণকালীন অধ্যাপক, রাজশাহী বিশ্ববিদ্যালয় থেকে দুইজন খন্ডকালীন অধ্যাপক এবং রাজশাহী কলেজ থেকে ৩ জন খন্ডকালীন এবং স্থানীয় বার থেকে একজন খন্ডকালীন শিক্ষক সমন্বয়ে গঠিত ছিল।
১৯৯৯ সালে ৩০৭৫/- টাকা দিয়ে ৪০০ খানা বই ক্রয়ের মাধ্যমে কলেজের গ্রন্থাগার প্রতিষ্ঠা করা হয়। 
রাজশাহী সরকারি সিটি কলেজের জীবনের স্মরণীয় বৎসরটি ১৯৫০-এর সাল থেকে শুরু। ১৯৬০-এর রাজশাহী বিশ্ববিদ্যালয় কলেজটিকে ৩ বৎসরের জন্য অধিভুক্তির আদেশ প্রদান করে। উল্লেখ করার মত বিষয় যে, ১৯৬৩ সালে রাজশাহী বিশ্ববিদ্যালয় কলেজটিতে নৈশ এবং দিবাভাগে উচ্চ মাধ্যমিক খোলার অধিভুক্তির মঞ্জুরি প্রদান দ্বারা ব্যাপক সহানুভূতি প্রদর্শন করে। ১৯৬৮ সালে উচ্চ মাধ্যমিক শাখায় সামাজিক বিজ্ঞান পাঠ্যক্রম এবং ১৯৭৩ সালে বাংলায় সম্মান শ্রেণী খোলা হয়।
কলেজ চত্বরের দক্ষিণ পাশে ১,০০,০০০/- টাকা ব্যয়ে একটি দ্বিতল ভবন করা হয়। সে সময়ের জেলা প্রশাসক এবং কলেজ গভর্নিং বডির চেয়ারম্যান জনাব পি.এ. নাজির কলেজটির উন্নয়নে তাঁর সাহায্যের হাত ব্যাপকভাবে প্রসারিত করেন। কলেজ সংলগ্ন এক একর জমি ১৯৬৭ সালে অধিগ্রহণ করা হয়। তদানীমত্মন পূ্র্ব পাকিসত্মান সরকার কর্তৃক মঞ্জুরিকৃত ৩,৫০,০০০/- টাকায় কলেজের পশ্চিম ব্লকটি নির্মাণ করা হয়। ১৯৭৬ সালে রাজশাহী উন্নয়ন বোর্ড কলেজটির উন্নয়নে ১,৫০,০০০/- টাকা মঞ্জুরি দেন। বাংলাদেশের অভ্যুদ্বয়ের পরপরই সরকার কলেজটিকে উন্নয়ন প্রকল্পের আওতায় নিয়ে কলেজের দক্ষিণ ব্লক নির্মাণের জন্য ৫ লক্ষ টাকা বরাদ্দ দেওয়া হয়। ভাড়া বাড়ীতে কলেজের একটি হোস্টেল থাকলেও তদস্থলে বর্তমানে নতুন হোস্টেল ভবন নির্মিত হয়েছে।
মোঃ শামসুদ্দিন আহমেদ, প্রখ্যাত পণ্ডিত, কলেজের অবৈতনিক অধ্যক্ষ হিসেবে ১৯৬৩ সাল পর্যমত্ম কাজ করেন। তারপর উপাধ্যক্ষ এস. এম. আবদুল লতিফ ১৯৭৪ সালের ফেব্রুয়ারি পর্যন্ত অধ্যক্ষের দায়িত্ব পালন করেন। ১৯৭৭ সাল থেকে এপ্রিল, ১৯৮০ সাল পর্যন্ত জনাব মোঃ আবদুল্লাহ কলেজটির অধ্যক্ষ হিসেবে নিয়োজিত ছিলেন।
উচ্চ মাধ্যমিক পর্যায়ে ভর্তিঃ শিক্ষার্থীর এসএসসি বা সমমান পরীক্ষার ফলাফলের ভিত্তিতে ভর্তি করা হয়। সর্বমোট প্রাপ্ত নম্বরের ভিত্তিতে মেধাক্রম নির্ধারণ করে। এখানে তিনটি বিভাগ এ প্রতি বছরে ১২০০ জন শিক্ষার্থীর ভর্তি করা হয়। 
বিজ্ঞান (আসন ৬০০ টি)
কলা (আসন ৩০০ টি)
ব্যবসায়িক শিক্ষা (আসন ৩০০ টি)
জাতীয় বিশ্ববিদ্যালয়ের অধীনে  ১ম বর্ষ স্নাতক (সম্মান) শ্রেণীতে  মাধ্যমিক/সমমান এবং উচ্চ মাধ্যমিক/সমমান পরীক্ষায় আলাদাভাবে ৪র্থ বিষয় সহ ন্যূনতম জিপিএ ২.০০ প্রাপ্ত শিক্ষার্থীরা  আবেদন পারবে। ভর্তি পরীক্ষা ছাড়াই এসএসসি ও এইচএসসি ফলাফলের ভিত্তিতে ছাত্রছাত্রী ভর্তি করানো হয়।
এছাড়া জাতীয় বিশ্ববিদ্যালয়ের অধীনে স্নাতক (পাস কোর্স) এ বিএ, বিএসএস,বিএসসি এবং বিবিএস ডিগ্রি প্রদান করা হয়।
ব্রাহ্মণ (হিন্দুশাস্ত্র)

ব্রাহ্মণ (দেবনাগরী: ) হল হিন্দু "শ্রুতি" শাস্ত্রের অন্তর্গত গ্রন্থরাজি। এগুলো বেদের ভাষ্য। ব্রাহ্মণ গ্রন্থাবলির মূল উপজীব্য যজ্ঞের সঠিক অনুষ্ঠানপদ্ধতি।
প্রত্যেকটি বেদের নিজস্ব "ব্রাহ্মণ" রয়েছে। ষোড়শ মহাজনপদের সমসাময়িককালে মোট কতগুলো "ব্রাহ্মণ" প্রচলিত ছিল তা জানা যায় না। মোট ১৯টি পূর্ণাকার "ব্রাহ্মণ" অদ্যাবধি বিদ্যমান: এগুলোর মধ্যে দুটি ঋগ্বেদ, ছয়টি যজুর্বেদ, দশটি সামবেদ ও একটি অথর্ববেদের সঙ্গে যুক্ত। এছাড়াও কয়েকটি সংরক্ষিত খণ্ডগ্রন্থের সন্ধান পাওয়া যায়। ব্রাহ্মণগুলোর আকার বিভিন্ন প্রকারের। শতপথ ব্রাহ্মণ "স্যাক্রেড বুকস অফ দি ইস্ট" গ্রন্থের পাঁচ খণ্ড জুড়ে বিধৃত হয়েছে; আবার বংশ ব্রাহ্মণের দৈর্ঘ্য মাত্র এক পৃষ্ঠা।
বেদোত্তর যুগের হিন্দু দর্শন, প্রাক-বেদান্ত সাহিত্য, আইন, জ্যোতির্বিজ্ঞান, জ্যামিতি, ব্যাকরণ (পাণিনি), কর্মযোগ, চতুরাশ্রম প্রথা ইত্যাদির বিকাশে ব্রাহ্মণ গ্রন্থগুলোর ভূমিকা অনস্বীকার্য। কোনো কোনো "ব্রাহ্মণের" অংশগুলো আরণ্যক বা উপনিষদের মর্যাদাপ্রাপ্ত।
"ব্রাহ্মণের" ভাষা বৈদিক সংস্কৃত থেকে পৃথক। এই ভাষা সংহিতা (বেদের মন্ত্রভাগ) অংশের ভাষার তুলনায় নবীন, তবে এর অধিকাংশই সূত্র সাহিত্যের ভাষার তুলনায় প্রবীণ। "ব্রাহ্মণগুলো" লৌহযুগ অর্থাৎ খ্রিষ্টপূর্ব নবম, অষ্টম ও সপ্তম শতাব্দীতে রচিত। কয়েকটি নবীন "ব্রাহ্মণ" (যেমন শতপথ ব্রাহ্মণ) সূত্র সাহিত্যের সমসাময়িক, অর্থাৎ খ্রিষ্টপূর্ব ষষ্ঠ শতাব্দীতে রচিত। ঐতিহাসিকভাবে, "ব্রাহ্মণ" গ্রন্থাবলির রচনাকাল পরবর্তী বৈদিক যুগের উপজাতীয় রাজ্যগুলোর ষোড়শ মহাজনপদ রূপে উত্তরণের কাল।
‘ব্রহ্মন্’ শব্দ হতে ‘ব্রাহ্মণ’ শব্দটি নিষ্পন্ন হয়েছে। কারও মতে ব্রহ্মন্ অর্থাৎ বেদ, বেদের সাথে সম্বন্ধ আছে বলে ব্রাহ্মণ নাম হয়েছে। আবার অপর এক দল ‘ব্রহ্মন্’ বলতে ব্রাহ্মণ পুরোহিত বুঝিয়েছেন। সেই ব্রাহ্মণ পুরোহিতদের যজ্ঞ ও যজ্ঞের বিবিধ ক্রিয়াকাণ্ড সম্বন্ধে যে শাস্ত্রে লিপিবদ্ধ আছে তার নাম ‘ব্রাহ্মণ’।
প্রত্যেকটি "ব্রাহ্মণ" চার বেদের কোনো না কোনো একটির সঙ্গে যুক্ত এবং বেদের সংশ্লিষ্ট শাখার অংশ:
বহরমপুর সদর মহকুমা

বহরমপুর সদর মহকুমা পশ্চিমবঙ্গের মুর্শিদাবাদ জেলার একটি মহকুমা। এই মহকুমা বহরমপুর পুরসভা, বেলডাঙা পুরসভা এবং পাঁচটি সমষ্টি উন্নয়ন ব্লক (বহরমপুর, বেলডাঙা-১, বেলডাঙা-২, হরিহরপাড়া ও নওদা) নিয়ে গঠিত। উক্ত পাঁচটি ব্লকের অধীনে মোট ৬১টি গ্রাম পঞ্চায়েত ও তিনটি সেন্সাস টাউন রয়েছে। মহকুমার সদর বহরমপুর।
বহরমপুর ও বেলডাঙা পুরসভা ছাড়া এই মহকুমায় বহরমপুর, বেলডাঙা-১, বেলডাঙা-২, হরিহরপাড়া ও নওদা নামে পাঁচটি সমষ্টি উন্নয়ন ব্লক রয়েছে। মহকুমার তিনটি সেন্সাস টাউন হল কাশিমবাজার, গোয়ালজান ও গোরাবাজার।
মুর্শিদাবাদ জেলায় রয়েছে মোট পাঁচটি মহকুমা:
বহরমপুর ব্লকের গ্রামীণ এলাকা ১৭টি গ্রাম পঞ্চায়েত নিয়ে গঠিত। এগুলি হল ভাকুরি-১, হরিদাসমাটি, নিয়াল্লিসপাড়া গোয়ালজান, রাঙামাটি চাঁদপাড়া, ভাকুরি-২, হাতিনগর, রাধারঘাট-২, ছাইঘাড়ি, মদনপুর, রাধারঘাট-১, সাতুই চৌরিগাছা, দৌলতাবাদ, মণীন্দ্রনগর, রাজধরপাড়া, গুরুদাসপুর, নওদাপানুর ও সাহাজাদপুর। ব্লকের শহরাঞ্চল কাশিমবাজার, গোয়ালজান ও গোরাবাজার সেন্সাস টাউন তিনটি নিয়ে গঠিত। ব্লকটি বহরমপুর টাউন ও দৌলতাবাদ থানার অধীনস্থ। ব্লকের সদর বহরমপুর।
বেলডাঙা-১ ব্লকের গ্রামীণ এলাকা ১৩টি গ্রাম পঞ্চায়েত নিয়ে গঠিত। এগুলি হল বেগুনবাড়ি, চৈতন্যপুর-২, মহুলা-১, সুজাপুর-কুমারপুর, ভাবতা-১, দেবকুণ্ডু, মহুলা-২, ভাবতা-২, কাপাসডাঙা, মির্জাপুর-১, চৈতন্যপুর-১, মাদ্দা ও মির্জাপুর-২। এই ব্লকে কোনো শহরাঞ্চল নেই। ব্লকটি বেলডাঙা থানার অধীনস্থ। ব্লকের সদর বেলডাঙা।
বেলডাঙা-২ ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল আন্দুলবেড়িয়া-১, কাশীপুর, রামপাড়া-২, আন্দুলবেড়িয়া-২, রামনগর বাছড়া, শক্তিপুর, দাদপুর, সোমপাড়া-১, কামনগর, রামপাড়া-১ ও সোমপাড়া-২। এই ব্লকে কোনো শহরাঞ্চল নেই। ব্লকটি রেজিনগর থানার অধীনস্থ। ব্লকের সদর শক্তিপুর।
হরিহরপাড়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বেহারিয়া, হরিহরপাড়া, মালোপাড়া, স্বরূপপুর, চোয়া, হুমাইপুর, রায়পুর, ধরমপুর, খিদিরপুর ও রুকুনপুর। এই ব্লকে কোনো শহরাঞ্চল নেই। ব্লকটি হরিহরপাড়া থানার অধীনস্থ। ব্লকের সদর হরিহরপাড়া।
নওদা ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বালি-১, কেদারচাঁদপুর-১, নওদা, সারঙ্গপুর, বালি-২, কেদারচাঁদপুর-২, পাতিকাবাড়ি, চাঁদপুর, মধুপুর ও রাইপুর। এই ব্লকে কোনো শহরাঞ্চল নেই। ব্লকটি নওদা থানার অধীনস্থ। ব্লকের সদর আমতলা।
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
প্রাইড অ্যান্ড প্রেজুডিস

প্রাইড অ্যান্ড প্রেজুডিস (ইংরেজি: Pride and Prejudice) জেন অস্টেন রচিত একটি উপন্যাস। ১৭৯৬ সালে এই উপন্যাস রচনার কাজ শুরু হয়। এটি লেখিকার উপন্যাস রচনার দ্বিতীয় প্রয়াস এবং তার "সেন্স অ্যান্ড সেন্সিবিলিটি, প্রাইড অ্যান্ড প্রেজুডিস, নরদ্যাঙ্গার অ্যাবে" উপন্যাসত্রয়ীর অন্যতম। উপন্যাসটি প্রকাশিত হতে বারো বছরেরও বেশি সময় লেগেছিল। অস্টেন ১৭৯৭ সালেই মূল পাণ্ডুলিপিটি রচনার কাজ শেষ করে ফেলেছিলেন। এই পাণ্ডুলিপি রচনার কাজটি তিনি করেন হ্যাম্পশায়ারের স্টিভেনটনে। এখানকারঈ এক টাউন রেকটরিতে তিনি তার পিতামাতা ও ভাইবোনদের সঙ্গে বাস করতেন। অস্টিন প্রথমে উপন্যাসটির নাম দিয়েছিলেন "ফার্স্ট ইম্প্রেশনস"। তবে এই নামে বইটি আদৌ কোনোদিন প্রকাশিত হয়নি। বরং তিনি পাণ্ডুলিপিতে ব্যাপক সংশোধনী আনেন, তারপর পুনরায় উপন্যাসটির নতুন নামকরণ করেন এবং শেষে "প্রাইড অ্যান্ড প্রেজুডিস" নামে বইটি প্রকাশিত হয়। উপন্যাসটির নতুন নামকরণের ক্ষেত্রে অস্টেন সম্ভবত ফ্যানি বার্নির "সিসিলিয়া" উপন্যাসটির শেষ অধ্যায়ের (যার শিরোনামও "প্রাইড অ্যান্ড প্রেজুডিস", শব্দটি এখানে মোটা বড়ো হাতের হরফে তিনবার মুদ্রিত হয়েছিল) দ্বারা প্রভাবিত হয়েছিলেন বলে অনুমিত হয়।
উপন্যাসের কেন্দ্রীয় চরিত্র এলিজাবেথ বেনেট। ঊনবিংশ শতাব্দীর সূচনাভাগের ইংল্যান্ডের ভূম্যধিকারী উচ্চবিত্ত সমাজে তার আচরণ, বেড়ে ওঠা, নৈতিকতাবোধ, শিক্ষা ও বিবাহকে কেন্দ্র করে উপন্যাসের ঘটনাগুলি বিন্যস্ত। এলিজাবেথ এক মফঃস্বলবাসী ভদ্রলোকের দ্বিতীয়া কন্যা। সে লন্ডনের নিকটস্থ হার্টফোর্ডশায়ারে অবস্থিত মেরিটন নামে এক কাল্পনিক শহরে বাস করত।
উপন্যাসের পটভূমি ঊনবিংশ শতাব্দীর সূচনাকাল হলেও, এই উপন্যাসটি আধুনিক পাঠকের কাছেও সমান জনপ্রিয়। আজও সাহিত্য সমালোচকগণ এই বইটির প্রশংসা করে থাকেন। আধুনিক কালে এর জনপ্রিয়তার ফলস্রুতিতে এই উপন্যাস একাধিকবার চলচ্চিত্রায়িত ও মঞ্চায়িত হয়েছে এবং এই উপন্যাসের চরিত্র ও কেন্দ্রীয় বিষয়বস্তু অবলম্বনে একাধিক উপন্যাস ও গল্পও লিখিত হয়েছে। অদ্যাবধি সারা বিশ্বে এই উপন্যাসের প্রায় ২ কোটি সংস্করণ বিক্রি হয়েছে।
বইটি বাংলা অনুবাদ করেছেন তুহিন কুমার মুখোপাধ্যায়।
ডেইলি সান (বাংলাদেশ)

ডেইলি সান বাংলাদেশের রাজধানী ঢাকা থেকে প্রকাশিত বসুন্ধরা গ্রুপের একটি দৈনিক পত্রিকা। এটি ইংরেজি ভাষায় প্রকাশিত। তবে ইংরজি ওয়েবসাইটের পাশাপাশি এ পত্রিকাটির রয়েছে একটি বাংলা ওয়েবসাইটও। সঙ্গে রয়েছে প্রতিদিন প্রকাশিত পত্রিকার ই-ভার্সনের জন্য আলাদা একটি ওয়েবসাইট। পত্রিকাটি ২০১০ খ্রিস্টাব্দের অক্টোবর মাসের ২৪ তারিখ প্রথম প্রকাশিত হয়। পত্রিকার শীর্ষে এর অভিলক্ষ্য 'ট্রু এন্ড ইমপার্শিয়াল' (en: True and Impartial: সত্য এবং নিরপেক্ষ) কথাটি মুদ্রিত থাকে। পত্রিকাটির বর্তমান সম্পাদক এনামুল হক চৌধুরী। এটির প্রতিষ্ঠাতা সম্পাদক অধ্যাপক সৈয়দ আনোয়ার হোসেন। তবে ইতোপূর্বে সাংবাদিক হাসান শাহরিয়ার এ পত্রিকাটির সম্পাদক নিযুক্ত হয়েছিলেন বলে প্রতিষ্ঠাপূর্বকালে জানানো হয়েছিল। সৈয়দ আনোয়ার হোসেনের পর আমির হোসেন ও মোহাম্মদ জামিল পত্রিকাটির সম্পাদক হিসেবে দায়িত্ব পালন করেন। বর্তমান নির্বাহী সম্পাদক শিয়াবুর রহমান কিছুকাল এটির ভারপ্রাপ্ত সম্পাদকের দায়িত্ব পালন করেন।
পত্রিকাটি বের হয়েছে "ব্রড শিট" আকারে। সাদাটে নিউজপ্রিন্ট কাগজে মুদ্রিত। কলামের সংখ্যা ৮। নিয়মিত সংখ্যা ২৪ পৃষ্ঠা। এর মধ্যে আছে ব্যবসায় সংক্রান্ত ৪ পৃষ্ঠা এবং ক্রীড়া সংক্রান্ত ৪ পৃষ্ঠা। পত্রিকাটি চার রং-এ মুদ্রিত। এর অন্যান্য নিয়মিত বিভাগের মধ্যে রয়েছে: সান মেট্রাপলিস, সান একস্ট্রা, সান এডিটোরিয়াল, সান পোস্ট-লগ, সান এশিয়া, সান ওয়ার্ল্ড, সান মাই ডিসট্রিক্ট, নিউজ এন্ড নিউজমেকার্স ইত্যাদি। এর তথ্যতীর্থের ইউআরএল: www.daily-sun.com । সপ্তাহে চার দিন মূল ব্রডশিট পত্রিকার সঙ্গে ম্যাগাজিন প্রকাশিত হবে।
পত্রিকাটি প্রকাশ করেছে ঢাকা শহরে অবস্থিত ইষ্ট ওয়েস্ট মিডিয়া গ্রুপ লিমিটেড। প্রকাশক হিসাবে প্রিন্টার্স লাইনে মুস্তফা কামাল মহিউদ্দিন-এর নাম মুদ্রিত হয়েছে। একই প্রকাশনা সংস্থার আরো ২টি দৈনিক পত্রিকা রয়েছে যেগুলোর নাম দৈনিক কালের কণ্ঠ। এবং বাংলাদেশ প্রতিদিন। পত্রিকাটির সম্পাদক হিসাবে প্রফেসর ড: সৈয়দ আনওয়ার হোসেন-এর নাম মুদ্রিত হয়েছে। পত্রিকাটির মূল্য রাখা হয়েছে ৮ টাকা। প্রথম সংখ্যার লিডনিউজ ছিল: 'সেনা ছাউনি আক্রমণ - জমি সংক্রান্ত বিবাদের জের ধরে সংঘর্ষে ৪০ জন আহত'(Army Camp Attack – 40 injured in clash over land dispute)।
ডেইলি সান পত্রিকার প্রথম সংখ্যা প্রকাশের তারিখ ২৪ অক্টোবর ২০১০ খ্রিষ্টাব্দ, বাংলা ৯ কার্তিক ১৪১৭ সন, হিজরি ১৫ জিলকদ ১৪৩১ সাল। দিনটি ছিল শনিবার। প্রথম সংখ্যার পাতা ছিল সর্বমোট ৫২। উদ্বোধনী সংখ্যায় ব্রডশিটে ২৮ পাতার একটি ক্রোড়পত্র ছিল যার শিরোনাম "বাংলাদেশ - দ্য সানি সাইড" (ইংরেজিতে: Bangladesh - the Sunny Side)। এছাড়া ৩২ পৃষ্ঠার একটি ম্যাগাজিন ছিল সংযুক্ত ছিল যার প্রচ্ছদ নাম "দি আনসিন" (The Unseen)। প্রথম পাতায় সম্পাদকের সূচনামূলক প্রতিবেদন ছিল, সঙ্গে সম্পাদকের ফটো।
ঢাকা মহানগরের কেন্দ্রস্থলে বসুন্ধরা সিটির ১৪শ তলায় ডেইলি সান পত্রিকাটির উদ্বোধনী অনুষ্ঠান অনুষ্ঠিত হয়।
ভারতীয় হাতি

ভারতীয় হাতি ("Elephas maximus indicus") এশীয় হাতির চারটি উপপ্রজাতির অন্যতম ও ভারতীয় প্রজাতন্ত্রের "জাতীয় ঐতিহ্যবাহী পশু"। ভারতে এই হাতি সর্বাধিক সংখ্যায় দেখা যায়। এছাড়া বাংলাদেশ, ভুটান, কম্বোডিয়া, চীন, লাওস, মালয়েশিয়া উপদ্বীপ, মায়ানমার, নেপাল, পাকিস্তান, থাইল্যান্ড ও ভিয়েতনামেও এই হাতি দেখা যায়। উল্লেখ্য, এশীয় হাতির অপর তিনটি প্রজাতি হল সুমাত্রান হাতি ("E. m. sumatranus"), শ্রীলঙ্কান হাতি ("E. m. maximus") ও বোর্নিও হাতি "E. m. borneensis")।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
ডব্লিউডব্লিউএফ-এর মতে, ভারতীয় হাতি অনেক অঞ্চলে পাওয়া গেলেও একটি বিপন্ন প্রজাতি। বর্তমানে ভারতে ২০,০০০-২৫,০০০ এই প্রজাতির হাতি রয়েছে। এশিয়ান এলিফ্যান্ট স্পেশালিস্ট গ্রুপ ১৯৯৬ সালেই ভারতীয় হাতিকে বিপন্ন প্রজাতি ঘোষণা করেছিল।
রংপুর মেডিকেল কলেজ

রংপুর মেডিকেল কলেজ বাংলাদেশের রংপুর শহরের একটি সরকারি চিকিৎসা মহাবিদ্যালয়। ১৯৭০ সালে স্থাপিত প্রতিষ্ঠানটি রংপুর শহরের ধাপ এলাকার জেল রোডে জেলা কারাগারের বিপরীতে অবস্থিত। মূল ক্যাম্পাস এবং হাসপাতালের আয়তন প্রায় ৭৬০০ বর্গমিটার।
আধুনিক চিকিৎসার প্রয়োজনীয়তা বৃদ্ধির সাথে সাথে তৎকালীন পূর্ব পাকিস্তান সরকারের গভর্নর জেনারেল মোনায়েম খান, পূর্ব পাকিস্তানে ১৯৬৬ সালে ৫০০ শয্যা বিশিষ্ট রংপুর মেডিকেল কলেজের ভিত্তিপ্রস্তর স্থাপন করেন।
১৯৭১ সালে রাজশাহী বিশ্ববিদ্যালয়ের আওতাধীন প্রথম ব্যাচে শিক্ষার্থী ছিলো ৫০ জন যা বতর্মানে ১৭৫ জন। প্রতি বছর দক্ষিণ এশিয়ার দেশ সমুহের জন্য যেমন ভারত, নেপাল, শ্রীলঙ্কা, মালদ্বীপের জন্য ১০টি আসন সংরক্ষিত থাকে।
রংপুর মেডিকেল কলেজের ক্যাম্পাসটি বাংলাদেশের রংপুরের উত্তর-পশ্চিম অঞ্চলে অবস্থিত। কলেজটি রাজশাহী থেকে ২১০ কিলোমিটার ও ঢাকা থেকে ৩৩০ কিলোমিটার দূরে অবস্থিত। কলেজটি আন্তঃদেশীয় (ভারত-নেপাল) মহাসড়কের পাশে অবস্থিত।
রংপুর মেডিকেল কলেজটি প্রায় ৬৫ একর এলাকা জুড়ে অবস্থিত। এতে তিন তলা বিশিষ্ট কলেজ ভবন এবং ১০০০ শয্যা বিশিষ্ট একটি হাসপাতাল রয়েছে।
"নর্দান মেডিকেল জার্নাল" - নামে নিয়মিত জার্নাল প্রকাশ করে থাকে।
নিউফেল ওয়াতা

নিউফেল ওয়াতা (, জন্ম ৮ই নভেম্বর, ১৯৮৫ লিয়ঁতে) একজন ফরাসি–আলজেরীয় পেশাদার মুষ্টিযোদ্ধা। তিনি তার অপেশাদার কর্মজীবনের সাফল্যের জন্য বেশি বিখ্যাত।
তিনি মাডাগাস্কারের তানানারিভেতে অনুষ্ঠিত ২০০৭ আফ্রিকান চ্যাম্পিয়নশিপে সুপার হেভিওয়েট বিভাগে স্বর্ণপদক জয়ী। এছাড়া তিনি আলজিয়ার্সে অনুষ্ঠিত সারা আফ্রিকা গেমসে রৌপ্যপদক জয় ও ২০০৮ অলিম্পিকে অংশগ্রহণ করেন। ওয়াতা ফরাসী ফুটবলার করিম বেঞ্জেমার দুরসম্পর্কীয় ভাই। দুই জনের পরিবার আলজেরিয়ার বেনি জেলিল শহরের অধিবাসী। আলজেরীয় প্রখ্যাত গায়িকা হানিফার মা সম্পর্কে নিউফেলের ঠাকুর্দার বোন হন।
১৯৯৮সালে ফ্রান্সে অনুষ্ঠিত ফুটবল বিশ্বকাপের অব্যবহিত পরেই নিউফেল তার মুষ্টিযোদ্ধার জীবন শুরু করেন। যখন বাকি সব বাচ্চারা ফুটবলে ব্যস্ত ছিল, তিনি মুষ্টিযুদ্ধকে বেছে নেন আর অনুশীলন শুরু করেন "ক্লাব পাগলিস্টিক ভিলুরবানিস জিমে"।
মাত্র দুইমাসের অনুশীলনের পর তার প্রথম শিক্ষামূলক লড়াইয়ে তিনি বিজয়ী হন।
এরপর ২০০০ সালে মিডলওয়েট বিভাগে (-৭৫কেজি) তিনি ফরাসি চ্যাম্পিয়ন হন। এরপর ২০০১ সালে অনূর্ধ্ব ১৭ বিভাগে ফরাসি লাইট হেভিওয়েট (-৮১কেজি) খেতাব জেতেন।
হেভিওয়েট হিসাবে নিউফেল, ২০০২ ও ২০০৩ জুনিয়র (অনূর্ধ্ব ১৯) জাতীয় চ্যাম্পিয়ন হন। তিনি জুনিয়র বিশ্বচ্যাম্পিয়নশিপের কোয়ার্টার ফাইনালে পরাজিত হন রবার্ট আলফন্সোর কাছে।
২০০৫-এ স্টিফেন গোমিসকে আর ২০০৬-এ জন মবাম্বকে পর পর দু'বার নক আউটে হারিয়ে ফরাসি চ্যাম্পিয়ন হন ২০১ পাউন্ডের নিউফেল। ২০০৫ ভূমধ্যসাগরীয় গেমসে তিনি ব্রোঞ্জ পদক জেতেন।
এর পরেই তিনি ফরাসি ফেডারেশনের অনুমতি চান মুষ্টিযুদ্ধে তার দেশ আলজেরিয়ার প্রতিনিধিত্ব করার।
২০০৭ সালে তিনি মবাম্বার কাছে পরাজিত হন এবং ওজন শ্রেণী বাড়িয়ে সুপার হেভিওয়েটে আলজেরিয়ার প্রতিনিধিত্ব শুরু করেন। সাথে সাথেই ২০০৭ সালে তিনি সারা আফ্রিকা গেমসে Ahmed Samir Abdelhalim-->এমাদ আব্দেলহালিম আলি|আহমেদ সমির আব্দেলহালিমের কাছে ৮:১৭তে পরাজিত হয়ে রৌপ্যপদক জয় করেন।
২০০৮-এ অলিম্পিকের যোগ্যতা অর্জন করেন সেনেগালের স্টেফান গোমিস ও মরোক্কোর মোহামেদ আমানিসিকে ২১:৮ ফলে যোগ্যতাঅর্জনকারী লড়াইয়ে হারিয়ে।
২০০৮-এর এপ্রিলেও তিনি মবাম্বার সাথে তার চতুর্থ লড়াই লড়েন। আশ্চর্যজনক ভাবে, যখন নিউফেল ১:২০ ফলে জিতছিলেন তখন শেষ রাউন্ডে লড়াই থামিয়ে বিতর্কিত সিদ্ধান্তে মবাম্বাকে বিজয়ী ঘোষণা করা হয়।
২০০৮ সালের জুন মাসে তিনি সেন্ট কোয়েন্টিনের প্রাক-অলিম্পিক টুর্নামেন্ট জিতে নেন জার্মান এরিক ফাইফারকে হারিয়ে। নিউফেল অলিম্পিকের প্রস্তুতি শুরু করেন জাঁ ব্যাপটিস্ট মেন্ডির কোচ, হৌয়ারি আমরির সাথে।
অলিম্পিকে ১৬জনের রাউন্ডে তিনি ভেনেজুয়েলার হোসে পেরেজকে পরাজিত করেন, কিন্তু কোয়ার্টার ফাইনালে তিনি বিশ্ব চ্যাম্পিয়নশিপে রৌপ্য পদকজয়ী ভাচিস্লাভ গ্লাজকভের কাছে ৪:১০ ফলে পরাজিত হন।
২০০৯ সালে "আহমার্ট কোমার্ট টুর্নামেন্টে" তিনি ২০০৭ প্যান অ্যাম ও ২০০৮ বিশ্বকাপ বিজেতা রবার্ট আলফন্সোকে দ্বিতীয় রাউন্ডে এক ঘুঁষিতে নক আউট করে মধুর প্রতিশোধ নেন।
নিউফেল ২০০৯সালে পেশাদার হন।
এদুয়ার্দ হামবার্দজুমিয়ান

এদুয়ার্দ হামবার্দজুমিয়ান (আর্মেনীয়: Էդուարդ Համբաիձումյան; জন্ম ২৩শে ফেব্রুয়ারি, ১৯৮৬) একজন আর্মেনীয় অপেশাদার মুষ্টিযোদ্ধা। তিনি ২০০৮ গ্রীষ্মকালীন অলিম্পিকে লাইট ওয়েল্টারওয়েট বিভাগে অংশ নেন।
হামবার্দজুমিয়ান ২০০৭ বিশ্ব অপেশাদার মুষ্টিযু্দ্ধ চ্যাম্পিয়নশিপের কোয়ার্টার ফাইনালে পৌঁছান। রাশিয়ার হয়ে প্রতিদ্বন্দ্বিতা করে, তিনি দক্ষিণ কোরিয়ার জেজু দ্বীপে অনুষ্ঠিত ২০০৪ সালের বিশ্ব অনূর্ধ্ব ১৯ চ্যাম্পিয়নশিপ জেতেন। ফাইনালে ৫৭কেজি ওজনের এদুয়ার্দের প্রতিপক্ষ ছিলেন আর্জেনিস মেন্ডেজ (DOM)।
২০০৮ অলিম্পিকে, হামবার্দজুমিয়ান প্রথম লড়াইতেই ডমিনিকান ম্যানুয়েল ফেলিক্স ডিয়াজের কাছে পরাজিত হন।
এজেকুয়েল মাদের্না

এজেকুয়েল ওস্ভাল্ডো মাদের্না (জন্ম ১লা অক্টোবর, ১৯৮৬ আর্জেন্টিনার বুয়েনোস আইরেস প্রদেশের লা প্লাতায়) লাইট হেভিওয়েট বিভাগের একজন মুষ্টিযোদ্ধা। তিনি পুরুষদের মিডলওয়েট বিভাগে আর্জেন্টিনার একজন প্রাক্তন অলিম্পিয়ান।
২০০৬ সালের দক্ষিণ আমেরিকান গেমসে তিনি আলফন্সো ব্ল্যাঙ্কোর কাছে ৭:৯ ফলে হেরে ব্রোঞ্জ পদক জেতেন। দ্বিতীয় অলিম্পিক যোগ্যতাঅর্জনকারী টুর্নামেন্টে তিনি ক্ল্যারেন্স জোসেফ সহ তিনজন প্রতিযোগীকে পরাস্ত করার পর আরেক যোগ্যতা অর্জনকারী শন এস্ত্রাদার কাছে পরাজিত হলেও, অলিম্পিকে অংশগ্রহণের যোগ্যতাঅর্জন করেন। তবে, বেইজিং-এ প্রথম রাউন্ডেই এস্ত্রাদার সাথে পুনরায় লড়াইতে আবার পরাজিত হন।
৬ই ডিসেম্বর, ২০০৮-এ মাদের্না পেশাদার মঞ্চে অভিষেকেই অভিজ্ঞ গুইলের্মো পাবলো আর্মানিকে পরাজিত করেন।
চন্দ্রবিন্দু

চন্দ্রবিন্দু একটি বৈশিষ্ট্যসূচক বা ধ্বনিনির্দেশক চিহ্ন যা দেখতে একটি অর্ধচন্দ্র (অর্ধেক চাঁদ) আকারের ওপর বিন্দুর ন্যায়। এর উৎস সংস্কৃত ভাষা ও ব্রাহ্মী লিপি থেকে এবং এটির ব্যবহার দেবনাগরী, বাংলা, গুজরাটি, ওড়িয়া, তেলুগু ও জাভানীয় লিপিতে। এই চিহ্নটির অর্থ পূর্বের স্বরধ্বনিটির আনুনাসিক <nowiki>"নাকা"</nowiki> হবে।
হিন্দিতে কোন কার (ব্যঞ্জনবর্ণের সঙ্গে থাকা স্বরচিহ্ন) মাত্রার উপরে হলে এর জায়গায় অনুস্বার ব্যবহৃত হয়।
২০১০ কমনওয়েলথ গেমস

২০১০ কমনওয়েলথ গেমস (পোষাকি নাম ঊনবিংশ কমনওয়েলথ গেমস) ২০১০ সালের ৩ থেকে ১৪ অক্টোবর তারিখের মধ্যে ভারতের দিল্লিতে আয়োজিত হয়। ৭১টি কমনওয়েলথ রাষ্ট্র ও অধীনস্থ অঞ্চলের মোট ৬,০৮১ জন খেলোয়াড় ২১টি খেলা ও ২৭২টি ইভেন্টে অংশ নেন। এটি দিল্লিতে আয়োজিত বৃহত্তম আন্তর্জাতিক বহুমুখী ক্রীড়া প্রতিযোগিতা, যা এই শহরেই আয়োজিত ১৯৫১ ও ১৯৮২ সালের এশিয়ান গেমস অনুষ্ঠানকেও ছাপিয়ে যায়।
এই খেলার উদ্বোধনী অনুষ্ঠানটি আয়োজিত হয় খেলার জন্য নির্ধারিত প্রধান ক্রীড়াঙ্গন জওহরলাল নেহেরু স্টেডিয়ামে। এই প্রথমবার কমনওয়েলথ গেমসের আসর ভারতে বসেছিল। এশিয়ায় এটি কমনওয়েলথ গেমসের দ্বিতীয় অনুষ্ঠান। প্রথমটি ১৯৯৮ সালে মালয়েশিয়ার কুয়ালালামপুরে বসে। গেমসের অফিসিয়াল ম্যাসকটের নাম "শেরা" এবং অফিসিয়াল গানটি ছিল বিশিষ্ট ভারতীয় সুরকার এ. আর. রহমান কর্তৃক সুরারোপিত "জিও উঠো বাধো জিতো"। ২০১০ কমনওয়েলথ গেমস ছিল সর্বাপেক্ষা ব্যয়বহুল ক্রীড়া প্রতিযোগিতা। এই প্রতিযোগিতার জন্য মোট ১৫৭,৭৩১,০০০,০০০ মার্কিন ডলার খরচ হয়। এই অর্থে উড়ালপুল, সড়ক, নতুন বিমানবন্দর টার্মিনাল এবং স্টেডিয়াম নির্মাণ করা হয়।
প্রথমদিকে খেলা শুরুর আগে গেমসের প্রস্তুতি ব্যাপক সমালোচনার মুখে পড়ে। কিন্তু তা সত্ত্বেও কমনওয়েলথের সকল সদস্য গেমসে অংশ নেন। কেবলমাত্র কমনওয়েলথ থেকে বরখাস্ত হওয়া ফিজি গেমসে অংশ নিতে পারেনি এবং টোকেলাউ তাদের দল পাঠায়নি। বহুপ্রশংসিত উদ্বোধনী অনুষ্ঠানটি গেমসের ভাবমূর্তি উদ্ধারে অনেকটাই সাহায্য করে। গেমস ভিলেজ নির্মাণ সংক্রান্ত যে উদ্বেগ বিভিন্ন মহল থেকে জানানো হয়েছিল, কোনোরকম অপ্রীতিকর ঘটনা ছাড়াই ক্রীড়ানুষ্ঠান সম্পন্ন হওয়ায়, তা ভুল প্রমাণিত হয়। অস্ট্রেলিয়া এই গেমসে সর্বাধিক সংখ্যায় পদক অর্জন করে। আয়োজক দেশ ভারত দ্বিতীয় স্থান অর্জন করে এযাবৎকালের শ্রেষ্ঠ কৃতিত্বটি দেখায় এবং ইংল্যান্ড তৃতীয় স্থান অধিকার করে। গেমস সমাপ্ত হওয়ার এক দিন পরেই ভারত সরকার গেমস ভিলেজ নির্মাণে দুর্নীতি ও অব্যবস্থার অভিযোগের তদন্তের জন্য একটি বিশেষ তদন্ত কমিটি নিয়োগের কথা ঘোষণা করে।
২০১০ কমনওয়েলথ গেমসের দুই প্রধান দাবিদার ছিল ভারতের দিল্লি ও কানাডার হ্যামিলটন। ২০০৩ সালের নভেম্বর মাসে জামাইকার মন্টেগো বে-তে অবস্থিত কমনওয়েলথ গেমস ফেডারেশন জেনারেল অ্যাসেম্বলিতে সদস্যদের একটি ব্যালট আয়োজিত হয়। দিল্লি ৪৬-২২ ভোটে এই নির্বাচনে জয়লাভ করে। এটি ছিল ভারতের প্রথম সফল দায়িত্ব নির্বাচনে অংশগ্রহণ এবং কানাডার পঞ্চম বারের মতো গেমস আয়োজনের প্রয়াস। ভারতের ‘বিড মটো’ ছিল "New Frontiers and Friendships"।
নির্বাচনের দ্বিতীয় পর্বে ভারত প্রতিটি অংশগ্রহণকারী দেশের কাছ থেকে ১০০,০০০ মার্কিন ডলার সাহায্য এবং বিমান টিকিট, বোর্ডিং, লজিং ও পরিবহন সংক্রান্ত অন্যান্য সুযোগসুবিধার প্রতিশ্রুতি আদায় করে নেয়। ২০০৩ অ্যাফ্রো-এশিয়ান গেমস হায়দ্রাবাদের আয়োজিত হয়েছিল। এই গেমসের সাফল্য থেকে ভারত তার সম্পদ, পরিকাঠামো ও প্রযুক্তিগত সামর্থ্যের দিকটি প্রমাণ করতে সক্ষম হয়। ভারত অলিম্পিক কাউন্সিল অফ এশিয়ার প্রাক্তন ভাইস প্রেসিডেন্ট লতিফ বাটকে ধন্যবাদ জানিয়ে বলে, "You played a vital role in the Commonwealth Games 2010 being allotted to India. Such actions are worthy of emulation by all concerned in Pakistan and India. I have no doubt that if both sides continue to live by such ideals, one day, sooner than later our generations to come will reap the benefits of and be grateful to those making such contributions. You would certainly be such person." ভারত সরকার জানায় তারা গেমস আয়োজনের খরচাপাতির দিকটি দেখবে।
মেঘদূতম্‌

মেঘদূত (দেবনাগরী: मेघदूत) বা মেঘসন্দেশ কালিদাস রচিত একটি কাব্য। প্রাচীন টীকাকারদের মতে এটি কেলিকাব্য, ক্রীড়াকাব্য, খণ্ডকাব্য বা মহাকাব্য; আধুনিক গবেষকগণ এটিকে "বর্ষাকাব্য", "বিরহকাব্য" বা "গীতিকাব্য" নামে অভিহিত করেন। মন্দাক্রান্তা ছন্দে রচিত এই কাব্য কালিদাসের সর্বাপেক্ষা জনপ্রিয় এবং সম্পূর্ণ মৌলিক রচনা। আবার "শুদ্ধ বিরহকে অবলম্বন করে সংস্কৃত সাহিত্যের প্রথম ও পূর্ণাঙ্গ কাব্য(ও) মেঘদূত।"
রামগিরি পর্বতে নির্বাসিত এক অভিশপ্ত যক্ষের প্রিয়াবিরহ এই কাব্যের মূল উপজীব্য। কাব্যটি "পূর্বমেঘ" ও "উত্তরমেঘ" নামে দুটি অংশে বিভক্ত। ধীরেন্দ্রনাথ বন্দ্যোপাধ্যায় লিখেছেন, "কালিদাসের মেঘদূত অতি প্রাচীনকালেই জনপ্রিয়তার শিখরে স্থান পেয়েছিল। একদিকে পঞ্চাশটির অধিক টীকা, বহু প্রক্ষিপ্ত শ্লোক, অন্যদিকে এর অনুকরণে পঞ্চাশাধিক দূতকাব্যের রচনা এর জনপ্রিয়তার প্রমাণ।... আধুনিক প্রাচ্য ও পাশ্চাত্য সংস্কৃত রসিকেরা এর ভূয়সী প্রশংসা করেছেন।"
কালিদাসের "মেঘদূতম্‌" দুটি খণ্ডে বিভক্ত। যথা: "পূর্বমেঘ" ও "উত্তরমেঘ"। যদিও এই খণ্ডবিভাজন কবিকৃত নয়। "পূর্বমেঘ" ও "উত্তরমেঘ" অংশের শ্লোকসংখ্যা যথাক্রমে ৬৪ ও ৫৪। "পূর্বমেঘ" অংশের আলোচ্য বিষয় নিসর্গবর্ণনা; অন্যদিকে "উত্তরমেঘ" অংশের আলোচ্য কুবেরপুরী অলকার বিলাসবৈভব ও যক্ষপ্রিয়ার বর্ণনা। একদল পাঠক "পূর্বমেঘ" অংশটিকে কাব্যের ভূমিকামাত্র মনে করে "উত্তরমেঘ" অংশটিকে মূল কাব্যের মর্যাদা দেন; অপর এক শ্রেণীর পাঠকের মতে, "উত্তরমেঘ" কৃত্রিম রচনা, তাই "পূর্বমেঘ"-ই শ্রেষ্ঠ।
কালিদাসের "মেঘদূতম্‌" কাব্যের সারবস্তুটি সরল অথচ কাব্যগুণসমন্বিত: কর্তব্যে অসাবধানতায় প্রভুর অভিশাপে যক্ষকে রামগিরি পর্বতের বিজন আশ্রমে নির্বাসিত হতে হয়। সেখানে বসে আষাঢ়ের প্রথম দিবসে নববর্ষার মেঘ দেখে তারই মাধ্যমে অলকাপুরীর রম্যপ্রাসাদে তাঁর বিরহী প্রিয়ার উদ্দেশ্যে বার্তা প্রেরণ করবেন বলে মনস্থির করেন তিনি। বিরহের আতিশায্যে তিনি জড় ও জীবের ভেদাভেদজ্ঞান লুপ্ত হন। তিনি মেঘকে জানাতে থাকেন, কোন কোন নগর, নদী ও পর্বত পেরিয়ে তাকে অলকায় পৌঁছতে হবে। কাব্যের এই অংশে প্রাচীন ভারতের এক অসামান্য ভৌগোলিক বিবরণ ফুটে উঠেছে। এরপর যক্ষ কুবেরপুরী অলকা ও তাঁর বিরহী প্রিয়ার রূপলাবণ্য বর্ণনা করেছেন মেঘের নিকট। অবশেষে মেঘকে অনুরোধ করেছেন, প্রিয়তমার নিকট তাঁর কুশল সংবাদ নিবেদন করতে।
কালিদাসের "মেঘদূতম্‌" কাব্যের টীকার সংখ্যা পঞ্চাশটিরও অধিক। এগুলির মধ্যে উল্লেখযোগ্য মল্লিনাথ সুরি (১৪শ শতাব্দী), কাশ্মীরী বল্লভদেব (১০ম শতাব্দী), দক্ষিণাবর্তনাথ ও স্থিরদেবের টীকা। কালিদাসের কাব্যের অনুকরণে সংস্কৃত সাহিত্যে পঞ্চাশটিরও বেশি দূতকাব্যের সন্ধান পাওয়া যায়। এগুলির মধ্যে উল্লেখযোগ্য "পবনদূত", "পদাঙ্কদূত", "হংসদূত", "ভ্রমরদূত", "বাতদূত", "কোকিলদূত" ইত্যাদি। জৈন সন্তগণও এই কাব্যের অনুকরণে মহাপুরুষদের জীবনী ও ধর্মীয় কাহিনি অবলম্বনে কাব্য রচনা করেছেন।
ইংল্যান্ডের রয়্যাল এশিয়াটিক সোসাইটি মল্লিনাথের পূর্ববর্তী টীকাকার বল্লভদেবের টীকা প্রকাশ করে। এছাড়াও, উইলসন দ্য ক্লাউড ম্যাসেঞ্জার নামে মেঘদূতমের একটি পদ্য অনুবাদ ইংরেজিতে প্রকাশ করেন। ১৮১৩ সালে, কবিতাটি হোরেছ হেইম্যান উইলসনের মধ্যে ইংরেজি ভাষায় একে প্রথম অনুবাদ করা হয়েছিল।
২০০৮ গ্রীষ্মকালীন অলিম্পিকে জুডো – পুরুষদের ৬৬ কেজি

২০০৮ গ্রীষ্মকালীন অলিম্পিকে জুডোতে পুরুষদের ৬৬কেজি বিভাগের প্রতিযোগিতা অনুষ্ঠিত হয় ১০ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় রাত ৮:০০টার সময়।
পুরুষদের জুডো ওজন শ্রেণীর এই বিভাগ দ্বিতীয় সবচেয়ে কম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ৬৬কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
পুরুলিয়া সদর মহকুমা

পুরুলিয়া সদর মহকুমা হল ভারতের পশ্চিমবঙ্গ রাজ্যের পুরুলিয়া জেলার অন্তর্গত একটি মহকুমা। ২০১৭ সালের ৩০ মার্চ তারিখে পশ্চিমবঙ্গ সরকার কর্তৃক কলকাতা গেজেটে প্রকাশিত বিজ্ঞপ্তির ভিত্তিতে সেই বছর ৭ এপ্রিল পুরুলিয়া জেলা চারটি মহকুমায় বিভক্ত হয়: পুরুলিয়া সদর, মানবাজার, ঝালদা ও রঘুনাথপুর।
পুরুলিয়া জেলায় রয়েছে চারটি মহকুমা:
পুরুলিয়া সদর মহকুমার অন্তর্গত থানাগুলির বৈশিষ্ট্য ও এক্তিয়ারভুক্ত এলাকার বিবরণ নিচে দেওয়া হল:
পুরুলিয়া সদর মহকুমার অন্তর্গত সমষ্টি উন্নয়ন ব্লকগুলি হল:
পুরুলিয়া সদর মহকুমার অন্তর্গত গ্রাম পঞ্চায়েতগুলি হল:
পুরুলিয়া সদর মহকুমার উল্লেখযোগ্য শিক্ষাপ্রতিষ্ঠানগুলি হল:
পুরুলিয়া সদর মহকুমার স্বাস্থ্য পরিষেবার চিত্রটি নিম্নরূপ:
হাসপাতাল: (নাম, অবস্থান, শয্যাসংখ্যা) 
গ্রামীণ হাসপাতাল: (নাম, সমষ্টি উন্নয়ন ব্লক, অবস্থান, শয্যাসংখ্যা) 
প্রাথমিক স্বাস্থ্য কেন্দ্র: (সমষ্টি উন্নয়ন ব্লক-অনুযায়ী) (সমষ্টি উন্নয়ন ব্লক, অবস্থান, শয্যাসংখ্যা)
পুরুলিয়া জেলার লোকসভা ও বিধানসভা কেন্দ্রগুলির বিবরণ নিচে দেওয়া হল:
খেলে হাম জি জান সে

খেলে হাম জি জান সে আশুতোষ গোয়ারিকার প্রোডাকসন্-এর একটি হিন্দী চলচ্চিত্র। ছবিটি পরিচালনা করছেন আশুতোষ গোয়ারিকর এবং মুখ্য ভূমিকায় অভিনয় করছেন অভিষেক বচ্চন ও দীপিকা পাড়ুকোন। মানিনী চ্যাটার্জী রচিত "ডু অ্যান্ড ডাই" উপন্যাস অবলম্বনে ছবিটির চিত্রনাট্য লিখেছেন পরিচালক আশুতোষ গোয়ারিকার। এই উপন্যাসটির পটভূমি হলো চট্টগ্রাম অস্ত্রাগার লুন্ঠন, ১৯৩০। ছবিটির অধিকাংশ চিত্রগ্রহণ হয়েছে গোয়া এবং মুম্বই-এ। ছবিটি বিশ্বজুড়ে মুক্তি পায় ৩-রা ডিসেম্বর ২০১০।
১৯৩০ সালের ব্রিটিশ ভারত; অবিভক্ত বাংলার চট্টগ্রাম নামে এক ছোট বন্দর শহর গর্জে উঠল ব্রিটিশ অপশাসন ও অত্যাচারের বিরুদ্ধে। একের পর এক নাশকতামূলক কর্মকাণ্ডে নড়ে গেল সাম্রাজ্যবাদী ব্রিটিশ শাসনের ভীত। ক্রমে ক্রমে সারা দেশে ছড়িয়ে পড়ল সেই বিদ্রোহের আগুন। ১৮ই এপ্রিল রাতে ৬৪ সদস্যের একটি বিপ্লবী দল বিভিন্ন জায়গায় যুগপৎ পাঁচটি আক্রমণের দ্বারা ত্রস্ত করে দিয়েছিল অত্যাচারী শাসক শ্রেনীকে। এই ৬৪ জনের মধ্যে ছিলেন ৫৬ জন সাহসী কিশোর, ৫ জন বিপ্লবী যুবা, ২ জন তরুনী এবং আদর্শবাদী স্বাধীনতা সংগ্রামী মাস্টারদা সূর্য সেন।
"খেলে হাম জি জান সে" ছবিতে পরিচালক এই পটভূমিকাকে অত্যন্ত নিপুন ও সুচারু ভাবে ফুটিয়ে তুলেছেন। এই ছবিতে চট্টগ্রাম অভ্যুত্থানের প্রায় সমস্ত ঘটনা চিত্রায়িত হয়েছে।
সিউড়ি সদর মহকুমা

সিউড়ি সদর মহকুমা পশ্চিমবঙ্গের বীরভূম জেলার একটি মহকুমা। এই মহকুমা তিনটি পুরসভা (সিউড়ি, দুবরাজপুর ও সাঁইথিয়া) এবং সাতটি সমষ্টি উন্নয়ন ব্লক (সিউড়ি-১, সিউড়ি-২, সাঁইথিয়া, দুবরাজপুর, খয়রাসোল, রাজনগর ও মহম্মদবাজার) নিয়ে গঠিত। ব্লক সাতটিতে আবার একটি সেন্সাস টাউন (আহমদপুর) ও ৬২টি গ্রাম পঞ্চায়েত রয়েছে। মহকুমার সদর সিউড়ি।
সিউড়ি, দুবরাজপুর ও সাঁইথিয়া পুরসভা ছাড়া সিউড়ি সদর মহকুমায় সিউড়ি-১, সিউড়ি-২, সাঁইথিয়া, দুবরাজপুর, খয়রাসোল, রাজনগর ও মহম্মদবাজার নামে সাতটি ব্লকের অধীনে আহমদপুর নামে একটি সেন্সাস টাউন এবং ৬২টি গ্রাম পঞ্চায়েত রয়েছে।
বীরভূম জেলায় রয়েছে তিনটি মহকুমা:
সিউড়ি-১ ব্লকের গ্রামীণ এলাকা সাতটি গ্রাম পঞ্চায়েত নিয়ে গঠিত। এগুলি হল আলুন্দা, করিধ্যা, মল্লিকপুর, তিলপাড়া, ভুরকুনা, খাটাঙ্গা ও নাগরী। ব্লকটি সিউড়ি ও সদাইপুর থানার অধীনস্থ। ব্লকের সদর বড়বাগান।
সিউড়ি-২ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল অবিনাশপুর, দমদমা, কোমা, বাঁশঙ্কা, কেন্দুয়া,পুরন্দরপুর। ব্লকটি সিউড়ি ও পাঁরুই থানার অধীনস্থ। ব্লকের সদর পুরন্দরপুর।
সাঁইথিয়া ব্লকের শহরাঞ্চল আহমদপুর সেন্সাস টাউন এবং গ্রামীণ এলাকা ১২টি গ্রাম পঞ্চায়েত নিয়ে গঠিত। এগুলি হল আহমদপুর, বনগ্রাম, হরিসারা, পানরুই, ভ্রমরকোল, দেরিয়াপুর, হাতোড়া, সাংরা, আমারপুর, ফুলুর, মাথপালসা ও শ্রীনিধিপুর। ব্লকটি সাঁইথিয়া ও পানরুই থানার অধীনস্থ। ব্লকের সদর আহমদপুর।
দুবরাজপুর ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বালিজুরি, হেতমপুর, লোবা, সাহাপুর, চিনপাই, যশপুর, পদুমা, গোহালিয়ারা, লক্ষ্মীনারায়ণপুর ও পারুলিয়া। ব্লকটি ইলামবাজার, সদাইপুর ও দুবরাজপুর থানার অধীনস্থ। ব্লকের সদর দুবরাজপুর।
খয়রাসোল ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বাবুইজোড়, কেন্দগোর, নাকরাকোন্দা, রুপুসপুর, বড়রা, খয়রাসোল, পাঁচড়া, হজরতপুর, লোকপুর ও পারসুন্দি। ব্লকটি খয়রাসোল ও কাঁকড়তলা থানার অধীনস্থ। ব্লকের সদর খয়রাসোল।
রাজনগর ব্লকের গ্রামীণ এলাকা পাঁচটি গ্রাম পঞ্চায়েত নিয়ে গঠিত। এগুলি হল ভবানীপুর, গাংমুড়ি-জয়পুর, তাঁতিপাড়া, চন্দ্রপুর ও রাজনগর। ব্লকটি রাজনগর থানার অধীনস্থ। ব্লকের সদর রাজনগর।
মহম্মদবাজার ব্লকের গ্রামীণ এলাকা ১২টি গ্রাম পঞ্চায়েত নিয়ে গঠিত। এগুলি হল আঙ্গারগড়িয়া, চরিচা, হিংলো, পুরাণাগ্রাম, ভাঁড়কাটা, ডেউচা, কাপিষ্টা, রামপুর, ভুতুরা, গণপুর, মহম্মদবাজার ও সেকেড্ডা। ব্লকটি মহম্মদবাজার থানার অধীনস্থ। ব্লকের সদর প্যাটেলনগর।
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
কৈবর্ত, জালিয়া

কৈবর্ত, জালিয়া বা জেলে কৈবর্ত হচ্ছে বৃহত্তর কৈবর্ত সম্প্রদায়ের একটি পেশাজীবী শ্রেণী, যা সংস্কৃতায়নের মাধ্যমে বৃহত্তর হিন্দু জাতিভুক্ত করা হয়েছে। বর্তমানে তারা তফশীলী জাতিভুক্ত একটি সম্প্রদায়। সাধারণত এদের গতানুগতিক প্রধান পেশা ছিল মাছ ধরা এবং মূলত আসাম, উত্তর পশ্চিমবঙ্গ, ওড়িশা ও পূর্ব বিহার এবং এর সাথে বাংলাদেশ, নেপাল, ভুটান ও অন্যান্য দক্ষিণ-পূর্ব এশিয়ার দেশগুলোতেই এদের বসবাস ‌। শৈব নাথপন্থীদের আদি গুরু এবং হঠযোগের পুনরুজ্জীবক মীননাথ বা মৎস্যেন্দ্রনাথ, যিনি উপমহাদেশের বিভিন্ন জায়গায় পূজিত হন, তিনি কৈবর্ত সম্প্রদায়ভুক্ত ছিলেন।
কর্বট দেশীয় বা কেবর্তভূমের রাজন্য বা কৃষিকার জাতিকে কৈবর্ত বলে। অন্যমতে, কৈবর্ত শব্দটির উৎপত্তি 'কিম' বা 'কা' ও 'বৃত' থেকে। কা শব্দের অর্থ জল আর বৃত শব্দের অর্থ হল জীবন যাপন অর্থাৎ জলকে কেন্দ্র করে জীবনযাপন। আবার 'কিম' শব্দের অর্থ কৃষিকাজ ও 'বৃত' শব্দের অর্থ জীবন যাপন করা, অর্থাৎ এই অর্থে কৈবর্ত শব্দের অর্থ কৃষিজীবী জাতি।
প্রাচীন যুগে কৈবর্তদের নিম্ন স্থান দেওয়া হয়েছিল, নৌচালক, জেলেদের সাথে যুক্ত, বা অরণ্যবাসী শিকারী‌, নিষাদ, বা দাস জাতীয় হানাদার, বা মিশ্র জাতি হিসাবে বর্ণনা করা হয়েছিল - সংকীর্ণ জাতি বা অন্ত্যজ হিসাবে।
বায়ুপুরাণে আছে-
"মগধানাং মহাবীর্যো বিশ্বস্ফানির্ভবিষ্যতি।" 
"উৎসাদ্য পার্থিবান্ সর্বান্ সোহন্যান্ বর্ণান্ করিষ্যতি।।"
"কৈবর্তান্ পঞ্চকাংশ্চৈব পুলিন্দান্ ব্রাহ্মণাংস্তথা।"
"স্থাপষ্যয়িতি রাজনঃ নানাদেশেযূতেজসা।।"
অর্থাৎ মহাবীর্য বিশ্বস্ফানি (গুপ্ত বংশের রাজা দ্বিতীয় চন্দ্রগুপ্তকে পুরাণে বিশ্বস্ফানি, বিশ্বস্ফটিক নামে অভিহিত করা হয়েছে) মগধের রাজা হবেন। তখনকার সমস্ত রাজাদের উৎসাদিত করে তিনি অন্যান্য জাতিকে রাজপদে বৃত করবেন। কৈবর্ত, পঞ্চক, পুলিন্দ, ব্রাহ্মণদের নানা দেশে রাজপদে অভিষিক্ত করবেন।
বিষ্ণুপুরাণে আছে-
"মগধানং বিশ্বস্ফটি সংজ্ঞ অন্যান্য বর্ণান করিষ্যতি।"
"কৈবর্ত্ত কটু পুলিন্দ সংজ্ঞান ব্রাহ্মণান্।।"
"রাজ্যে স্থাপিয়িষ্যতুৎসাদ্য মিলে ক্ষত্র জাতিন।।"
অর্থাৎ বিশ্বস্ফটিক পূর্বের ক্ষত্রিয়দের নির্মূল করে কৈবর্ত, কটু, পুলিন্দ ও ব্রাহ্মণদের ক্ষত্রিয় পদে প্রতিষ্ঠিত করবেন।
"ক্ষত্রবীর্যেণ বৈশ্যায়াং কৈবর্তঃ পরিকীর্তিতঃ।"(ব্রহ্মবৈবর্ত পুরাণ, ব্রহ্মখণ্ড ১০ অধ্যায়) অর্থাৎ, ক্ষত্রিয়ের পরিণীতা বৈশ্যা পত্নীর সন্তানের নাম কৈবর্ত বলে পরিগণিত হয়েছে। ব্রহ্মবৈবর্ত পুরাণের এই কৈবর্তগণই যাজ্ঞবল্ক্যাদি সংহিতায় মাহিষ্য নামে উল্লেখ করা আছে। মনুসংহিতা অনুযায়ী, এদের পেশা হয় জ্যোতির্বিদ্যা, সঙ্গীতচর্চা, নৃত্যশিল্প ও ফসলাদির রক্ষা করা । মাতা-পিতা সমতায় মাহিষ্য ও ব্রহ্মবৈবর্ত পুরাণের ক্ষত্রবৈশ্যাজাত কৈবর্ত একই জাতি।
আবার স্কন্দপুরাণে আছে, ভার্গব অর্থাৎ পরশুরাম ব্রাহ্মণ্যহীন দেশে কৈবর্তদের দেখে আত্মপক্ষ প্রবল করার জন্যে যজ্ঞসূত্র দিয়ে তাঁদের ব্রাহ্মণপদে উপনীত করলেন --
"অব্রাহ্মণ্যে তদা দেশে কৈবর্ত্তান প্রেক্ষ ভার্গবঃ।" "স্বপক্ষং প্রবলং কর্ত্তউং যজ্ঞ সূত্রমকল্পয়ৎ।।"
ঊনবিংশ শতাব্দী পর্যন্ত কৈবর্তদের একক সম্প্রদায় হিসেবে গণনা করা হলেও, পরবর্তীতে দুইভাগ হয়ে যায়। বাংলাতে যাদেরকে জালিয়া এবং হালিয়া বলা হয়।
ভলিবল

ভলিবল অলিম্পিক গেমসের খেলা যা দুই দলেরই ছয় জন করে খেলোয়াড় থাকে। নেট দিয়ে বিভক্ত করা কোর্টের দুই প্রান্তে খেলোয়াড়েরা থাকে এবং তাদের উদ্দেশ্য থাকে প্রতিপক্ষ দলের সীমানার মধ্যে বলকে ভূমিতে স্পর্শ করার মাধ্যমে পয়েন্ট অর্জন করা।
ভলিবল ১৮ মিটার(৫৯ ফুট) লম্বা ও ৯ মিটার(২৯.৫ ফুট) চওড়া কোর্টে খেলা হয় যা একটি নেট দ্বারা দুটি ৯মি×৯মি অর্ধে বিভক্ত।নেটটি 
চওড়ায় ১ মিটার এবং এর শীর্ষ প্রান্ত কোর্টের কেন্দ্রের ভূমি থেকে ২.৪৩মি. পুরুষদের জন্যে ও ২.২৪মি. নারীদের জন্যে উচ্চতায় অবস্থিত।যদিও শিশু- কিশোর ও বয়স্কদের জন্যে উচ্চতার প্রয়োজনমতো পরিবর্তন ঘটে
আন্তর্জাতিক ভলিবল সংস্থা বা এফআইভিবি বীচ ভলিবলসহ ইনডোর ভলিবল এবং ঘাষপূর্ণ মাঠে ভলিবল খেলার আন্তর্জাতিক নিয়ন্ত্রণকারী ক্রীড়া পরিচালনাকারী সংস্থা হিসেবে পরিচিত। এর সদর দফতর সুইজারল্যান্ডের লৌজানে অবস্থিত। বর্তমানে এর সভাপতি হিসেবে রয়েছেন চীনের উই জিঝং।
আসানসোল সদর মহকুমা

আসানসোল সদর মহকুমা পশ্চিমবঙ্গের পশ্চিম বর্ধমান জেলার একটি মহকুমা। এই মহকুমা আসানসোল পৌরসংস্থা ও চারটি সমষ্টি উন্নয়ন ব্লক (বরাবনি, জামুরিয়া, রানিগঞ্জ ও সালানপুর) নিয়ে গঠিত। উক্ত চারটি ব্লকের অধীনে ৩৫টি গ্রাম পঞ্চায়েত ও ১৮টি সেন্সাস টাউন রয়েছে। বিদ্রোহী কবি কাজী নজরুল ইসলাম এই মহকুমার অন্তর্গত চুরুলিয়ায় জন্মগ্রহণ করেন।
আসানসোল পৌরসংস্থা ছাড়া আসানসোল সদর মহকুমার বরাবনি, জামুরিয়া, রানিগঞ্জ ও সালানপুর ব্লক চারটির অধীনে ৩৫টি গ্রাম পঞ্চায়েত ও ১৮টি সেন্সাস টাউন রয়েছে। এই ১৮টি সেন্সাস টাউন হল পানগাছিয়া (খ), ভানোয়ারা, পরশিয়া, কেন্দা, কুনুস্তারা, বাঁশড়া, চেলাদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর, বেলেবাথান, চিত্তরঞ্জন, হিন্দুস্তান কেবলস টাউন ও জেমারি।
বরাবনি ব্লকের গ্রামীণ এলাকা আটটি গ্রাম পঞ্চায়েত নিয়ে গঠিত। এগুলি হল বরাবনি, ইটাপাড়া, নুনি, পানুরিয়া, দোমোহানি, জামগ্রাম, পানগাছিয়া ও পুঁচড়া। এই ব্লকের শহরাঞ্চল পানগাছিয়া (খ) ও ভানোয়ারা সেন্সাস টাউন দুটি নিয়ে গঠিত। ব্লকটি বরাবনি ও আসানসোল (উত্তর) থানার অধীনস্থ। ব্লকের সদর দোমোহানি বাজার।
জামুরিয়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বাহাদুরপুর, দোবরানা, মদনতোড়, তপসি, চিনচুরিয়া, হিজলগাড়া, পরশিয়া, চুরুলিয়া, কেন্দা ও শ্যামলা। এই ব্লকের শহরাঞ্চল পরশিয়া, কেন্দা ও কুনুস্তারা সেন্সাস টাউন তিনটি নিয়ে গঠিত। ব্লকটি জামুরিয়া ও পাণ্ডবেশ্বর থানার অধীনস্থ। ব্লকের সদর বাহাদুরপুর।
রানিগঞ্জ ব্লকের গ্রামীণ এলাকা ছয়টি গ্রাম পঞ্চায়েত নিয়ে গঠিত। এগুলি হল আমড়াসোতা, এগরা, রতিবাটী, বল্লভপুর, জেমারি ও তিরাট। এই ব্লকের শহরাঞ্চল বাঁশড়া, চেলাদ, রতিবাটী, চাপুই, জেমারি (জে. কে. নগর টাউনশিপ), আমকুলা, মুরগাথুল, রঘুনাথচক, বল্লভপুর ও বেলেবাথান সেন্সাস টাউন দশটি নিয়ে গঠিত। ব্লকটি রানিগঞ্জ থানার অধীনস্থ। ব্লকের সদর সিয়ারশোল রাজবাড়ি।
সালানপুর ব্লকের গ্রামীণ এলাকা ১১টি গ্রাম পঞ্চায়েত নিয়ে গঠিত। এগুলি হল আছড়া, দেন্দুয়া, ফুলবেরিয়া বোলকুন্দা, আল্লাদি, এথোরা, রূপনারায়ণপুর, বাসুদেবপুর জেমারি, জিতপুর-উত্তররামপুর, সালানপুর, কাল্যা ও সামদি। এই ব্লকের শহরাঞ্চল চিত্তরঞ্জন, হিন্দুস্তান কেবলস টাউন ও জেমারি সেন্সাস টাউন তিনটি নিয়ে গঠিত। ব্লকটি চিত্তরঞ্জন ও সালানপুর থানার অধীনস্থ। ব্লকের সদর রূপনারায়ণপুর বাজার।
সীমানা নির্ধারণ কমিশনের সুপারিশ ক্রমে পশ্চিমবঙ্গের পরিবর্তিত বিধানসভা কেন্দ্র বিন্যাসে:
বোয়িং সিএইচ-৪৭ চিনুক

বোয়িং সিএইচ-৪৭ চিনুক () হচ্ছে দুই ইঞ্জিন, ট্যানডেম পাখা বিশিষ্ট একটি ভারী পরিবহন হেলিকপ্টার। এটির সর্বোচ্চ গতিবেগ ঘণ্টায় ১৭০ নট (১৯৬ মাইল বা ৩১৫ কিলোমিটার)। ১৯৬০-এর দশকে তৈরি হওয়া এই হেলকপ্টারটির গতিবেগ তৎকালীন সাধারণ ও আক্রমণাত্মক হেলিকপ্টারের চেয়েও বেশি ছিলো। এটি একই সাথে সেই সময়ে তৈরি হওয়া খুব অল্প কিছু হেলিকপ্টারের একটি যেগুলো বর্তমানেও তৈরি ও সরাসরি যুদ্ধে ব্যবহৃত হচ্ছে। এই মডেলের হেলিকপ্টার এখন পর্যন্ত মোট১,১৭৯টি তৈরি করা হয়েছে। এটি মূলত যে কাজে ব্যবহৃত হয় তার মধ্যে আছে, সৈন্য পরিবহন, আর্টিলারি স্থানান্তর, যুদ্ধক্ষেত্রে রসদসরবরাহ করা। মালামাল পরিবহনের জন্য এটির তেলের ট্যাংকারের পাশে প্রশস্ত স্থান রয়েছে, এবং তিনটি অতিরিক্ত কার্গো হুক বিদ্যমান।
মার্কিন বিমান নির্মাতা প্রতিষ্ঠানে বোয়িং-এর অঙ্গ সংগঠন বোয়িং ভেরটোল ষাটের দশকের গোড়ার দিকে এই হেলিকপ্টারের নকশা প্রণয়ন করে ও উৎপাদন শুরু করে। বর্তমানে বোয়িং ডিফেন্স, স্পেস অ্যান্ড সিকিউরিটি এই হেলিকপ্টার উৎপাদন করছে। এখন পর্যন্ত মোট ১৬টি দেশে এই হেলিকপ্টার সরবরাহ করা হয়েছে। মার্কিন সেনাবাহিনী ও ব্রিটিশ রয়্যাল এয়ার ফোর্সসহ হচ্ছে এই হেলিকপ্টারের সর্বোচ্চ ব্যবহারকারী। সিএইচ-৪৭ সবচেয়ে ভারী পরিবহন হেলিকপ্টারগুলোর মধ্যে অন্যতম।
২০০৮ গ্রীষ্মকালীন অলিম্পিকে জুডো – পুরুষদের ৭৩ কেজি

২০০৮ গ্রীষ্মকালীন অলিম্পিকে জুডোতে পুরুষদের ৭৩কেজি বিভাগের প্রতিযোগিতা অনুষ্ঠিত হয় ১১ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।
পুরুষদের জুডো ওজন শ্রেণীর এই বিভাগ তৃতীয় সবচেয়ে কম ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর ৭৩কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।
যে সকল জুডোকা পূর্ববর্তী রাউন্ডে চার সেমিফাইনালিস্টের কারো না কারো কাছে পরাজিত হয়েছে তারাই রেপোশে রাউন্ডে যায়। এই লড়াই গুলির মধ্য দিয়ে দুটি ব্রোঞ্জ মেডেলের বিজয়ী নির্ধারিত হয়।
মার্কিন নৌবাহিনী

মার্কিন নৌবাহিনী () হচ্ছে মার্কিন যুক্তরাষ্ট্রের সশস্ত্র বাহিনীর একটি শাখা, যা নৌ-যুদ্ধের জন্য বিশেষভাবে গঠন করা হয়েছে। এটি যুক্তরাষ্ট্রের সাতটি সামরিক পরিষেবার একটি। আগস্ট, ২০১০ পর্যন্ত প্রাপ্ত পরিসংখ্যান অনুযায়ী এই বাহিনীর মোট কর্মরত সদস্য সংখ্যা ৩,৩০,৭২৯ জন। এছাড়াও এই বাহিনীর আরও ১,০২,৯২৩ জন সংরক্ষিত সদস্য রয়েছে। বর্তমানে এই বাহিনী সর্বমোট ২৮৯টি জাহাজ এবং ৩,৭০০টিরও বেশি যুদ্ধবিমান ও হেলিকপ্টার পরিচালনা করছে। মার্কিন নৌবাহিনী বিশ্বের সর্ববৃহৎ নৌবাহিনী। টন এককে এর যুদ্ধজাহাজগুলোর সর্বমোট ধারণক্ষমতা, পরবর্তী ১৩ টি দেশের নৌবাহিনীর সর্বমোট ধারণক্ষমতার চেয়েও বেশি। বিশ্বের সর্ববৃহৎ বিমানবাহী নৌবহর এই বাহিনী পরিচালনা করে। বর্তমানে এই বহরে মোট ১১টি বিমানবাহী রণতরী রয়েছে। এছাড়াও আরও একটি রণতরী নির্মীয়মাণ।
মার্কিন যুক্তরাষ্ট্রের স্বাধীনতা যুদ্ধের সময় গঠিত কন্টিনেন্টাল নেভি থেকে এই বাহিনীর উৎপত্তি। ১৭৭৫ সালের ১৩ অক্টোবর এই বাহিনী গঠন করা হয়। প্রথমে সেনাবাহিনীর সাথে একত্রিতভাবে শুরু হলেও স্বাধীনতা যুদ্ধ চলাকালেই এটি সম্পূর্ণ পৃথক একটি বাহিনী হিসেবে আত্মপ্রকাশ করে। মার্কিন যুক্তরাষ্ট্রের সংবিধান অনুসারে মার্কিন যুক্তরাষ্ট্রের কংগ্রেস এই বাহিনী নিয়ন্ত্রণ করে।
একুশ শতকে এসে মার্কিন নৌবাহিনী, মার্কিন পররাষ্ট্র এবং প্রতিরক্ষা নীতির প্রয়োগ ও প্রভাব সম্প্রসারণে অন্যতম ভূমিকা পালন করে চলেছে। বিশ্বের বিভিন্ন স্থানে এই বাহিনী বড় ধরনের সৈন্য ও রসদ নিয়ে অবস্থান করছে, যার মধ্যে আছে পূর্ব এশিয়া, ভূমধ্যসাগর ও মধ্যপ্রাচ্যের বিভিন্ন এলাকা। এটি মূলত একটি সামুদ্রিক নৌবাহিনী, যা শান্তিপূর্ণ সময়ে বিশ্বের উপকূলীয় অঞ্চলগুলোতে প্রদক্ষিণ করে। এছাড়াও কোনো আঞ্চলিক দুর্যোগ বা সঙ্কটাপন্ন অবস্থা মোকাবেলায়ও এই নৌবাহিনী সহায়তা প্রদান করে থাকে।
প্রশাসনিকভাবে ডিপার্টমেন্ট অফ দ্য নেভি বা মার্কিন নৌঅধিদপ্তর এই বাহিনী পরিচালনা করে। সেক্রেটারি অফ দ্য নেভি হচ্ছেন এই অধিদপ্তরের প্রধান। ডিপার্টমেন্ট অফ দ্য নেভি নিজেও ডিপার্টমেন্ট অফ ডিফেন্স বা প্রতিরক্ষা অধিদপ্তরের একটি শাখা। এটির প্রধান হচ্ছে সেক্রেটারি অফ ডিফেন্স বা প্রতিরক্ষা সচিব। ঐতিহ্যগতভাবে এই বাহিনীতে নিযুক্ত কর্মকর্তাদের সর্বোচ্চ পদবী হচ্ছে চিফ অফ নেভাল অপারেশন্স বা নৌপ্রধান। অ্যাডমিরাল গ্যারি রুগহেড হচ্ছেন বর্তমান নৌপ্রধান। এই বাহিনী থেকে বর্তমানে "সর্বোচ্চ পদবীযুক্ত কর্মকর্তা" হচ্ছেন অ্যাডমিরাল মাইকেল মুলেন। যদিও বর্তমানে তিনি মার্কিন নৌবাহিনীতে নন, বরং মার্কিন যুক্তরাষ্ট্রের সর্বোচ্চ সামরিক পদ, চেয়ারম্যান অফ দ্য জয়েন্ট চিফস অফ স্টাফ হিসেবে কর্মরত।
পশ্চিমবঙ্গ পুলিশ

পশ্চিমবঙ্গ পুলিশ ভারতীয় রাজ্য পশ্চিমবঙ্গের প্রধান আইনশৃঙ্খলা রক্ষাকারী সংস্থা। ১৮৬১ সালের পুলিশ আইন অনুযায়ী এই সংস্থাটি গঠিত হয়। এই সংস্থার দায়িত্বে থাকেন পুলিশের মহানির্দেশক। তিনি পশ্চিমবঙ্গ সরকারের স্বরাষ্ট্র (পুলিশ) বিভাগের নিকট দায়বদ্ধ থাকেন।
পশ্চিমবঙ্গ পুলিশ রাজ্যের দুটি সাধারণ পুলিশ জেলার একটি। পশ্চিমবঙ্গ পুলিশের এক্তিয়ারে রয়েছে কলকাতা বাদে পশ্চিমবঙ্গের অবশিষ্ট ২২টি জেলা। রাজ্যের অপর সাধারণ পুলিশ জেলা কলকাতা পুলিশের এক্তিয়ারে রয়েছে কলকাতা মহানগরীয় অঞ্চল। ব্রিটিশ আমল থেকেই কলকাতা পুলিশ রাজ্য পুলিশের নিয়ন্ত্রণমুক্ত।
ফৌজদারি তদন্ত বিভাগ - এই বিভাগ বিভিন্ন কেসের তদন্ত করে থাকে। বর্তমানে এর প্রধান হচ্ছেন প্রাক্তন কলকাতা পুলিশ কমিশনার , অনুুুজ শর্মা। তিনি উপ মহাপরিদর্শক পদমর্যাদায় রয়েছেন।
রায়গড় জেলা, মহারাষ্ট্র

রায়গড় জেলা (মারাঠী:रायगड जिल्हा) পশ্চিম ভারতের মহারাষ্ট্র রাজ্যের কোঙ্কণ বিভাগের একটি জেলা। জেলা সদর আলিবাগ।
২০১১ সালের আদমশুমারি অনুসারে রায়গড় জেলার জনসংখ্যা হচ্ছে ২,৬৩৪,২০০ জন, যা কুয়েতের বা মার্কিন যুক্তরাষ্ট্রের নেভাডা প্রদেশের সমান। এটি জেলাটিকে ভারতের ৬৪০টি জেলার ভেতরে ১৫৩তম অবস্থান দিয়েছে। এই জেলার জনসংখ্যার ঘনত্ব ।
গুহ্যকালী

হস্ত সংখ্যা - 2 টি
গুহ্যকালী বা আকালী হিন্দু দেবী কালীর একটি বিশেষ রূপ। "দেবীভাগবত পুরাণ" মতে, তিনি দেবী শতাক্ষীর শরীর থেকে উৎপন্না অন্যতমা মহাশক্তি। কোনো কোনো সাধক এই রূপে কালীর আরাধনা করে থাকেন, তবে গৃহস্থের নিকট এই রূপ "অপ্রকাশ্য"। গুহ্যকালী কালীর এক অতি ভয়ংকরী রূপ। এই রূপ কালীর প্রচলিত রূপের চেয়ে অনেকটাই পৃথক। গুহ্যকালী দ্বিভুজা, সর্পভূষিতা ও খড়্গহস্তা। তাকে সূর্যকালী বা আকালি কালী নামেও অভিহিত করা হয়। পশ্চিমবঙ্গের বীরভূম জেলার রামপুরহাট মহকুমার অন্তঃপাতী আকালীপুর গ্রামে দেবী আকালীর একটি বিখ্যাত মন্দির বিদ্যমান। এই মন্দিরটি নির্মাণ করেন মহারাজা নন্দকুমার।
দেবী গুহ্যকালীর ধ্যানমন্ত্রে তার যে মূর্তিটি বর্ণিত হয়েছে তা নিম্নরূপ: গুহ্যকালীর গাত্রবর্ণ গাঢ় মেঘের ন্যায়; তিনি লোলজিহ্বা ও দ্বিভুজা; গলায় পঞ্চাশটি নরমুণ্ডের মালা; কটিতে ক্ষুদ্র কৃষ্ণবস্ত্র; স্কন্ধে নাগযজ্ঞোপবীত; মস্তকে জটা ও অর্ধচন্দ্র; কর্ণে শবদেহরূপী অলংকার; হাস্যযুক্তা, চতুর্দিকে নাগফণা দ্বারা বেষ্টিতা ও নাগাসনে উপবিষ্টা; বামকঙ্কণে তক্ষক সর্পরাজ ও দক্ষিণকঙ্কণে অনন্ত নাগরাজ; বামে বৎসরূপী শিব; তিনি নবরত্নভূষিতা; নারদাদিঋষিগণ শিবমোহিনী গুহ্যকালীর সেবা করেন; তিনি অট্টহাস্যকারিণী, মহাভীমা ও সাধকের অভিষ্ট ফলপ্রদায়িনী। গুহ্যকালী নিয়মিত শবমাংস ভক্ষণে অভ্যস্তা।
বীরভূম জেলার আকালীপুর গ্রামে ব্রাহ্মণী নদীর তীরে শ্মশানের পাশে মহারাজা নন্দকুমার একটি গুহ্যকালী মন্দির নির্মাণ করেন। তবে এই বিচিত্র কালীমূর্তিটি তার দ্বারা নির্মিত হয়নি। জনশ্রুতি, পৌরাণিক মগধরাজ জরাসন্ধ এই মূর্তিটি নির্মাণ করেছিলেন। কালক্রমে বিভিন্ন রাজার হাতে পূজিত হওয়ার পর কাশীরাজ চৈত সিংহের রাজ্যের এক কৃষক তার জমিতে মূর্তিটি খুঁজে পান। সংবাদ পেয়ে চৈত সিংহ মন্দির প্রতিষ্ঠা করে দেবী গুহ্যকালিকার প্রতিষ্ঠা করতে চান। এদিকে ওয়ারেন হেস্টিংসও এই মূর্তির সন্ধান পেয়ে এটিকে লন্ডনের জাদুঘরে প্রেরণে উদ্যোগী হন। মূর্তিটি হেস্টিংসের হাত থেকে রক্ষা করতে, চৈত সিংহ সেটিকে গঙ্গাবক্ষে লুকিয়ে রাখেন। মহারাজা নন্দকুমার স্বপ্নাদেশ পেয়ে সেটিকে কাশী থেকে নিজ জন্মস্থান বীরভূমের ভদ্রপুর গ্রামে নিয়ে আসেন। নন্দকুমার নিজে ছিলেন পরম শাক্ত ও দেবী মহাকালীর ভক্ত। ১৭৭৫ সালের গোড়ায় তিনি মুর্শিদাবাদ-বীরভূমের সীমান্তবর্তী আকালীপুর গ্রামে দেবী গুহ্যকালীর মন্দির নির্মাণ শুরু করেন। কিন্তু ওই বছর জুন মাসে তিনি ইংরেজের হাতে বন্দী হলে, মন্দির নির্মাণে ছেদ পড়ে। ফাঁসির পূর্বে তিনি পুত্র গুরুদাসকে তান্ত্রিক মতে দেবী গুহ্যকালীর প্রতিষ্ঠা সম্পূর্ণ করার নির্দেশ দিয়ে যান। লোকশ্রুতি, ওই বছর ১৫ জুলাই মন্দিরের দ্বারোদ্ঘাটন হয়েছিল।
মন্দিরের দক্ষিণে "পঞ্চমুণ্ডী" আসন নামে পরিচিত একটি সিদ্ধাসন রয়েছে। আকালীপুরের দেবী গুহ্যকালীকে ভক্তেরা অতিশয় "জাগ্রত" দেবী মনে করেন। দূর-দূরান্ত থেকে পুণ্যার্থীরা এই মন্দিরে "মানসিক" করে পূজা দেন।
মহারাষ্ট্রের জেলার তালিকা

ভারতের মহারাষ্ট্র রাজ্য ১৯৬০ সালের ১ মে অস্তিত্ব লাভ করে। প্রাথমিকভাবে ২৬ টি জেলা নিয়ে গঠিত হয়েছিল। এই দিনটি মহারাষ্ট্র দিবস নামেও পরিচিত। তখন থেকে ১০ টি নতুন জেলা তৈরি করা হয়েছে এবং বর্তমানে রাজ্যে জেলার সংখ্যা ৩৬। এই জেলাগুলি নীচে প্রদর্শিত ছয়টি প্রশাসনিক বিভাগে বিভক্ত করা হয়েছে।
বর্তমানে মহারাষ্ট্র ৩৬ টি জেলায় বিভক্ত, যা ছয়টি বিভাগে বিভক্ত। 
ভৌগোলিকভাবে, ঐতিহাসিকভাবে, রাজনৈতিকভাবে এবং সাংস্কৃতিক অনুভূতি অনুসারে, মহারাষ্ট্রের পাঁচটি প্রধান অঞ্চল রয়েছে :
মহারাষ্ট্রের ৩৬ টি জেলার তথ্য ২০১১ সালের ভারতীয় আদম সুমারী থেকে নির্বাচিত :
২০০৮ গ্রীষ্মকালীন অলিম্পিকে জুডো – পুরুষদের ৮১ কেজি

২০০৮ গ্রীষ্মকালীন অলিম্পিকে জুডোতে পুরুষদের ৮১কেজি বিভাগের প্রতিযোগিতা অনুষ্ঠিত হয় ১২ই আগস্ট বেইজিং সায়েন্স অ্যান্ড টেকনোলজি ইউনিভার্সিটি জিমনাসিয়ামে। প্রারম্ভিক পর্ব শুরু হয় বেলা ১২:০০টার সময় (CST)। রেপোশে ফাইনাল, সেমিফাইনাল, ব্রোঞ্জ পদকের লড়াই এবং ফাইনাল অনুষ্ঠিত হয় সন্ধ্যা ৬:০০টার সময়।
পুরুষদের জুডো ওজন শ্রেণীর এই বিভাগ মধ্যমবর্তীয় ওজনের। এই বিভাগে সেই সব প্রতিযোগী অংশগ্রহণ করতে পারবে যাদের শারীরিক ভর সর্বোচ্চ ৮১কিলোগ্রাম বা তার কম। জুডোর অন্যান্য বিভাগের মত এক্ষেত্রেও লড়াই পাঁচ মিনিটের হয়। যদি দেখা যায় ঐ পাঁচ মিনিটের শেষে দুজনেরই স্কোর সমান সমান, তাহলে আরও পাঁচ মিনিটের সাডেন ডেথ লড়াই হয়। যদি তাতেও দুই জুডোকার কেউ কোনো স্কোর করতে না পারে তাহলে খেলার ফলাফল বিচারকেরা স্থির করেন। সমগ্র টুর্নামেন্ট একক-অপনয়ন পদ্ধতিতে সম্পন্ন হয় যাতে শেষ পর্যন্ত স্বর্ণ পদকের লড়াই হয়। এছাড়া রেপোশে পদ্ধতিতে দুই ব্রোঞ্জ পদক বিজয়ী স্থির করা হয়। সেমিফাইনালিস্টদের কাছে পরাজিত প্রত্যেক জুডোকা রেপোশে রাউন্ডে অংশগ্রহণের সুযোগ পায়। সেমিফাইনালে পরাজিত দুজন জুডোকা রেপোশে রাউন্ডের শেষ দুজনের সাথে ব্রোঞ্জ পদকের লড়াইয়ে অংশ নেয়।